CELEX: 32001R1050
Language: hr
Date: 2001-05-22 00:00:00
Title: Uredba Vijeća (EZ) br. 1050/2001 od 22. svibnja 2001. o šestom usklađivanju sustava potpore za pamuk, uvedenog Protokolom 4. priloženim Aktu o pristupanju Grčke

03/Sv. 65
            
            
               HR
            
            
               Službeni list Europske unije
            
            
               33
            
         32001R1050
   
               L 148/1
            
            
               SLUŽBENI LIST EUROPSKE UNIJE
            
         UREDBA VIJEĆA (EZ) br. 1050/2001
   od 22. svibnja 2001.
   o šestom usklađivanju sustava potpore za pamuk, uvedenog Protokolom 4. priloženim Aktu o pristupanju Grčke
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Protokol 4. o pamuku (1), priložen Aktu o pristupanju Grčke, a posebno njegov stavak 11.,
   uzimajući u obzir prijedlog Komisije (2),
   uzimajući u obzir mišljenje Europskog parlamenta (3),
   uzimajući u obzir mišljenje Gospodarskog i socijalnog odbora (4),
   budući da:
   
               (1)
            
            
               Pregledom djelovanja sustava potpore, kao i plana potpore za ratarske kulture, kako je predviđeno u stavku 11. Protokola 4. priloženog Aktu o pristupanju Grčke, pokazala se potreba usklađenja sustava za pamuk.
            
         
               (2)
            
            
               Mjere koje se odnose na pamuk određene su u Protokolu 4., u Uredbi Vijeća (EZ) br. 1554/95 od 29. lipnja 1995. o utvrđivanju općih pravila sustava potpora za pamuk i stavljanju izvan snage Uredbe (EEZ) br. 2169/81 (5), kao i u Uredbi Vijeća (EEZ) br. 1964/87 od 2. srpnja 1987. o usklađivanju sustava potpore za pamuk uvedenog Protokolom 4. priloženim Aktu o pristupanju Grčke (6). Sustav predviđen u Protokolu 4. mora se zadržati, posebno mogućnost da Vijeće usklađuje sustav, a provedbene mjere, koje se odnose na potporu proizvodnji pamuka, trebaju se radi pojednostavljenja obuhvatiti u istoj Uredbi Vijeća,
            
         DONIJELO JE OVU UREDBU:
   Članak 1.
   Protokol 4. priložen Aktu o pristupanju Grčke prilaže se kako slijedi:
   
               1.
            
            
               Stavak 3. zamjenjuje se sljedećim:
               „3.   Sustav iz stavka 2. uključuje dodjelu potpore proizvodnji.”
            
         
               2.
            
            
               Stavak 6. zamjenjuje se sljedećim:
               „6.   Vijeće odlučuje, kvalificiranom većinom na prijedlog Komisije i nakon savjetovanja s Europskim parlamentom, o potrebnim usklađenjima sustava uvedenoga na temelju ovog Protokola i usvaja opća pravila potrebna za primjenu odredaba ovog Protokola.”
            
         
               3.
            
            
               Stavci 7., 8., 8.a, 9., 10., 11. i 12. brišu se.
            
         
               4.
            
            
               Stavak 13. postaje stavak 7.
            
         Članak 2.
   Ova Uredba stupa na snagu na dan objave u Službenom listu Europskih zajednica.
   Primjenjuje se od 1. rujna 2001.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 22. svibnja 2001.
      
         
            Za Vijeće
         
         
            Predsjednik
         
         M. WINBERG
      
   
   
      (1)  SL L 291, 19.11.1979., str. 174. Protokol kako je zadnje izmijenjen Uredbom (EZ) br. 1553/95 (SL L 148, 30.6.1995., str. 45.).
   
      (2)  Prijedlog od 13. prosinca 1999. (još nije objavljen u Službenom listu).
   
      (3)  Mišljenje dano 15. veljače 2001. (još nije objavljeno u Službenom listu).
   
      (4)  Mišljenje dano 29. ožujka 2001. (još nije objavljeno u Službenom listu).
   
      (5)  SL L 148, 30.6.1995., str. 48. Uredba kako je zadnje izmijenjena Uredbom (EZ) br. 1419/98 (SL L 190, 4.7.1998., str. 4.).
   
      (6)  SL L 184, 3.7.1987., str. 14. Uredba kako je zadnje izmijenjena Uredbom (EZ) br. 1553/95.